Messias Jeshua opetti kattavasti lopun ajoista.
Hän sanoi muun muassa, että meidän tulee olla valmiita.
Miten voimme olla valmiita siihen, mitä viimeisinä aikoina tapahtuu?
Kun puhumme lopunajoista tai viimeisistä ajoista, -
meidän tulee ajatella siirtymistä -
pois tästä maailmasta ja lopulta Jumalan valtakuntaan.
Yksi asioista, joita Messias opetti tähän liittyen, oli valvominen.
Hän käytti evankeliumeissa kolmea eri sanaa valvomiselle.
Tässä opetussarjassa puhun siitä, mitä varten meidän tulisi valvoa.
Saamme tietomme pääosin apostoli Paavalilta.
Ota siis Raamattusi esiin ja etsi 2. tessalonikalaiskirjeen luku 2.
Monilla on mielipiteitä ja uskomuksia siitä, mitä lopunaikoina tapahtuu, -
mutta ongelma on, että useimmat näkemykset lopunajan tapahtumista -
perustuvat siihen, mitä joku on kuullut jonkun toisen opettavan.
Tässä sarjassa haluamme toimia eri tavalla.
Tutustumme yhteen lukuun, 2. tessalonikalaiskirjeen lukuun 2.
Minusta se on yksi tärkeimmistä luvuista sen ymmärtämiseksi, -
mikä on uskovien eli seurakunnan asema lopunaikoina -
ja mitä meidän tulee odottaa. Paavali antaa meille melko kattavasti tietoa.
Aloitetaan siis. Toinen kirje tessalonikalaisille, luku 2, jae 1.
Kiinnitämme huomiota joka ikiseen sanaan, -
ja usein myös sanojen väliset rakenteet ovat erittäin tärkeitä.
Pyhä Henki käyttää kielioppia välittääkseen Jumalan totuutta.
Ensimmäisenä keskitymme jakeen yksi toiseen sanaan.
Keskitymme ensimmäisenä tähän sanaan, -
koska se esiintyy alkutekstissä lauseessa aina toisena.
Olipa se missä lauseessa tahansa, se ei koskaan aloita lausetta, -
mutta se täytyy ymmärtää ja kääntää ensimmäisenä.
Kyseessä on konjunktio, joka yhdistää kaksi ajatusta.
Olemme luvussa kaksi, -
joten meidän on muistettava, mistä luvussa yksi puhutaan.
Näitä konjunktioita on kaksi. Toinen yhdistää kaksi samanlaista asiaa, -
mutta se konjunktio, joka meillä on jakeessa yksi, -
osoittaa, että ajatusten välillä on jonkinlainen ero tai ristiriita.
Toisen tessalonikalaiskirjeen ensimmäisen luvun lopussa -
Paavali puhuu toisesta tulemuksesta.
Herramme tulemuksesta puhuttaessa on tärkeää erottaa tulemus asiasta, -
johon yleensä viitataan sanalla ylöstempaus.
Jakeessa Tit. 2:13 Paavali puhuu asiasta, -
jota hän kutsuu siunatuksi toivoksi. Pidän termistä siunattu toivo.
Tiedätkö, että sanaan 'siunaus' sisältyy Jumalan tahto?
Siunattu toivo on asia, jonka Jumala tulee tekemään -
ja joka antaa meille toivoa siitä, -
että Hänen tahtonsa toteutuu elämässämme.
Sitä jokaisen uskovan tulisi haluta, ja se toteutuu Jumalan valtakunnassa.
Siellä saamme kokea Jumalan lupausten ja siunausten täyteyden, -
ja siksi meillä voi olla aito toivo.
Toivo ei ole koskaan lähtöisin meistä.
Se tarkoittaa, ettemme puhu toivosta maailman lähtökohdista käsin.
Kun maailma sanoo toivovansa jotain, se tarkoittaa oikeastaan: -
"Minä haluan tämän." Me emme puhu sellaisesta toivosta.
Puhumme raamatullisesta toivosta, joka on aivan erilainen.
Raamatussa toivomiseen liittyy aina odotus siitä, -
mitä Jumala on luvannut ja mitä Hänen Sanansa ilmoittaa.
Suurin toivomme on Jumalan tahdon täyttyminen elämässämme, -
kun meistä tulee Valtakunnan ihmisiä sanan täydessä merkityksessä.
Mitä se tarkoittaa? Saamme nähdä, että Paavali paljastaa salaisuuden.
1. korinttilaiskirjeen luvussa 15 hän kirjoittaa meille salaisuuden: -
"...emme kaikki kuolemaan nuku, mutta kaikki me muutumme."
Hän puhuu ihmeellisestä muutoksesta, -
kun me saamme uuden ruumiin, Jumalan valtakunnan ruumiin.
1. korinttilaiskirjeen luku 15 painottaa ylösnousemusta.
Ylösnousemuksen myötä me tulemme lopulta saamaan -
uuden, erilaisen ruumiin, Jumalan valtakunnan ruumiin.
Paavali kirjoittaa tuossa luvussa, -
että linnuilla on tietynlainen ruumis, koska ne lentävät ilmassa.
Kaloilla on toisenlainen ruumis, koska ne uivat vedessä.
Eläimillä on erilaisia ruumiita, samoin taivaallisilla olennoilla.
Ruumiit ovat erilaisia riippuen siitä, missä paikassa olento asustaa.
Siksi me tulemme saamaan uudet ruumiit Jumalan valtakuntaa varten.
Pohdimme siis, mitä kaikkea täytyy tapahtua, -
meille ja maailmassa, jotta tuo suuri tapahtuma, -
tuo siunattu toivo eli ylöstempaus voisi toteutua?
Toisen tessalonikalaiskirjeen luku 2 puhuu erityisesti tästä.
Aloitetaan. Luku alkaa: "Mutta [...] me pyydämme teitä..."
'Pyytämistä' tarkoittava sana on intensiivinen sana.
"Pyydämme, mutta..." Paavalin pyyntö on erittäin tärkeä.
Se on toisaalta myös käsky, sillä hän sanoo: -
"...me pyydämme teitä, veljet..."
Kreikan kielessä käytetään usein maskuliinimuotoa, -
vaikka tarkoitetaan miehiä ja naisia.
Tämän voisi siis kääntää: "Veljet ja sisaret".
Siitä tiedämme, että Paavali puhuu seurakunnalle.
Se on tärkeä huomio. Meidän tulee muistaa se koko lukua tutkiessamme.
Toisen tessalonikalaiskirjeen luvussa 2 Paavali puhuu seurakunnalle, -
uskoville, niille, jotka ovat ottaneet evankeliumin vastaan -
ja jotka aivan oikeutetusti odottavat Jumalan valtakuntaa.
Pysähdytään hetkeksi ja kysytään itseltämme: -
"Onko minulla todella Jumalan sanaan perustuva odotus ja varma toivo siitä, -
että tulen olemaan Jumalan valtakunnassa?"
On vain yksi tapa saada siitä varmuus. 'Varmuus' on tärkeä sana.
Meillä voi olla varmuus siitä, että pääsemme Jumalan valtakuntaan, -
jos olemme ottaneet evankeliumin kutsun vastaan ja uskomme, -
että Messias tuli maailmaan ihmiskuntaa, syntisiä varten.
Niitä, jotka ovat langenneet Jumalan tahdosta ja vailla Hänen kirkkauttaan, -
jos tunnustamme syntimme ja uskomme, että Hänen kuolemansa -
ja maahan vuotanut verensä lunastaa meidät.
Tiedämme, että Heprealaiskirjeessä puhutaan ikuisesta lunastuksesta.
Lunastuksessa on kaksi näkökulmaa: -
Lunastuksen maksu ja lopputulos, se, mitä tuo maksu saa aikaan.
Evankeliumeissa kerrotaan, että tuo maksu suoritettiin ristillä.
Se tapahtui aivan tiettynä päivänä, pääsiäisenä.
Evankeliumeissa valmistuspäiväksi kutsuttu päivä tarkoittaa pääsiäistä.
Pääsiäinen on lunastuksen juhla, ja lunastukseen sisältyy maksu, -
jonka lopputulos tulee olemaan Jumalan valtakunta.
Kun otat evankeliumin vastaan uskossa, tunnustat syntisi -
ja uskot Messiaan kuolemaan, mutta et pelkästään siihen, -
vaan Hänen ylösnousemukseensakin, olet osa Jumalan perhekuntaa, -
Jumalan valtakunnan perhettä, jota kutsutaan kreikaksi sanalla ekklesia.
Kaiken tämän, josta nyt puhumme, Paavali kirjoittaa näille ihmisille, -
uskoville. Hän aloittaa sanalla 'mutta', koska kirjoittaa uudesta aiheesta.
Hän ei puhu nyt toisesta tulemuksesta, vaan kuten tulemme näkemään, -
vaan hän puhuu asiasta, jota kutsutaan Kristuksen päiväksi.
Tätä termiä Paavali käyttää. Pääsemme siihen kohta. Jae 1 -
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä, niin me pyydämme teitä..."
Kreikan tulemusta merkitsevä sana parousia -
viittaa erityisesti lopunaikojen tulemukseen.
Meidän tulee aina kysyä itseltämme tämä tärkeä kysymys: -
Kummasta tulemuksesta on kyse?
Puhutaanko ylöstempauksesta, jota Paavali kutsuu -
Kristuksen tai meidän Herramme Jeesuksen Kristuksen päiväksi, -
vai puhuuko hän toisesta tulemuksesta?
On tärkeä ymmärtää, että ylöstempaus koskee seurakuntaa ja uskovia, -
mutta toinen tulemus tapahtuu sen ajanjakson lopussa, -
jota kutsutaan Jumalan vihaksi.
On tärkeä huomata, että esimerkiksi Joel kertoo profetiassaan, -
että tulee olemaan merkkejä. Tiedämme, mitä nuo merkit ovat.
Raamattu sanoo, että viimeisinä aikoina aurinko muuttuu mustaksi, -
mustaksi kuin säkkikangas, joka viittaa parannuksentekoon, -
ja kuu muuttuu verenpunaiseksi. Joel kertoo, koska se tapahtuu.
Se tapahtuu ennen sitä suurta ja pelottavaa Herran päivää, -
josta Paavali puhui 2. tessalonikalaiskirjeen luvussa 1.
Se on vihan ja rangaistuksen päivä. Päivä tarkoittaa tässä ajanjaksoa.
Hän kertoo, että ennen kuin Herran päivä tulee -
ja Jumalan viha vuodatetaan, tulee merkki: -
Aurinko muuttuu mustaksi ja kuu verenpunaiseksi.
Tämä tapahtuu ennen Herran päivää, ja Raamattu sanoo, -
että jokainen, joka huutaa avukseen Herran nimeä, tulee pelastumaan.
Tähän liittyy toinenkin raamatunkohta. Olemme 2. tessalonikalaiskirjeessä, -
mutta Paavali sanoo jakeessa 1. Tess. 5:9, -
ettei Jumala määrännyt meitä uskovia vihaan, -
vaan saamaan pelastuksen.
Saanko kysyä, mitä mieleesi tulee, kun kuulet sanan pelastus?
Pelastus puhuu voitosta, Jumalan valtakunnan voitosta.
Niinpä meidän tulee muistaa tämä: -
Sekä Joelin kirjassa että Ilmestyskirjan luvussa 6, -
jossa puhutaan kuudesta sinetistä, kerrotaan samankaltaisesta asiasta.
Aurinko muuttuu mustaksi ja kuu verenpunaiseksi -
ennen Karitsan vihan päivää.
Tämäkin viittaa toiseen tulemukseen.
Se kertoo ajasta, jolloin Jumalan viha toteutuu, -
mutta meillä on lupaus: -
Meitä ei ole määrätty vihaan, vaan meidät on määrätty voittoon.
Tiedämme siis, että siunattu toivomme eli ylöstempaus tapahtuu -
ennen kuin Jumalan viha tulee.
Varmistetaan vielä, että ymmärrämme, mistä oikein puhumme. Tulee merkki.
Ennen Herran päivää, ennen kuin Jumalan viha tulee, on merkki.
Ennen sitä aurinko muuttuu mustaksi ja kuu verenpunaiseksi.
Se kertoo, että on viimeinen tilaisuus päästä mukaan toivon tempaukseen.
Jokainen, joka huutaa avuksi Herran nimeä, pelastuu.
Se viittaa Jeshuan kutsuun evankeliumin kautta.
Jos otat sen vastaan ennen kuin Herran päivä tulee, -
olet ikuisesti pelastettu. Et tule kokemaan Jumalan vihaa.
Tiedämme kuitenkin myös, että Matteuksen luvussa 24 -
Jeshua opetti opetuslapsiaan.
Jakeissa 29―30 Hän kertoi profetian ja sanoi, -
että ennen Ihmisen Pojan tulemusta tulee merkki.
Tässä ei puhuta ylöstempauksesta, vaan toisesta tulemuksesta.
Meidän täytyy aina erottaa ne.
Toinen tulemus tapahtuu Danielin 70. vuosiviikon jälkeen, -
noiden viimeisten seitsemän vuoden lopuksi.
Se tapahtuu vihan vuodattamisen ajanjakson lopuksi, -
kun Messias tulee. Jakeessa 1. Tess. 3:13 muuten sanotaan, -
että kun Messias tulee toisen kerran, seurakunta tulee Hänen kanssaan, -
koska Johannes kertoo meille Ilmestyskirjan luvussa 20, -
että me tulemme hallitsemaan Messiaan kanssa.
Siksi me tulemme takaisin. Meidän ei tarvitse valmistautua siihen, -
koska olemme Hänen kanssaan taivaan valtakunnassa ja palaamme.
Valmiina oleminen liittyy siis ylöstempaukseen, -
ja tästä Paavali puhuu 2. tessalonikalaiskirjeen luvussa 2: -
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä niin me pyydämme teitä..."
Paavali kirjottaa kokoontumisestamme Hänen tykönsä.
Englanniksi tässä on kahdesti peräkkäin prepositio unto.
Meidän on kysyttävä, kumpaan tulemukseen jakeessa 1 viitataan.
Viitataanko siinä ylöstempaukseen vai toiseen tulemukseen?
Tämä on mielenkiintoista. Me kokoonnumme Hänen tykönsä.
Kun Messias tulee toisen kerran, olemme jo Hänen kanssaan -
taivaan valtakunnassa. Emme siis kokoonnu Hänen luokseen silloin.
Kokoontuminen, josta tässä puhutaan, tarkoittaa sitä, että meidät otetaan -
pois tästä maailmasta ylös Hänen luokseen kohtaamaan Hänet taivaalla.
Sanotaan, että kokoonnumme Hänen luokseen, ja se on mielenkiintoista, -
koska englanniksi prepositio unto toistuu kaksi kertaa peräkkäin.
Toinen liittyy verbiin ja toinen ilmaisuun 'hänen tykönsä'.
Tämä tekee erittäin selväksi, että Raamattu puhuu tässä siitä, -
että meidät kootaan Hänen luokseen ennen kuin Jumalan vihan aika alkaa.
Näemme pian, ettei tästä ole epäilystäkään. Luetaan vielä: -
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä, -
niin me pyydämme teitä, veljet..."
Paavali antaa tärkeitä neuvoja ja sanoo: -
"...ettette anna minkään [...] heti järkyttää itseänne..." (jae 2).
Tulee monenlaisia tapahtumia. Kenelle Paavali kirjoittaakaan?
Hän kirjoittaa seurakunnalle. Siitä ei ole epäilystäkään.
Hän kirjoittaa tessalonikalaisille, koska he joutuivat kestämään -
todella kovaa kärsimystä ja vainoa, kuten luvussa yksi kerrotaan.
Itse asiassa Paavali ylistää heitä, koska he olivat uskollisia -
ja kuuliaisia Jumalan sanalle. Juuri tuon kuuliaisuuden vuoksi -
he saivat kestää "kaikkia vainoja ja ahdistuksia", monikossa.
Heitä vainotaan kovasti, ja he saavat kestää paljon ahdistusta, -
mutta on tärkeä muistaa, -
että kun puhumme koettelemuksista, vainoista tai vihasta, -
Raamatun kirjoittajat ovat valinneet sanansa todella tarkkaan.
Raamatussa käytetään kahta sanaa, jotka meidän tulee ymmärtää.
Toinen niistä on thlipsis.
Se on kreikan sana, joka tarkoittaa ahdistusta ja kärsimystä.
Mitä Luukas sanoo Apostolien teoissa, jonka hän kirjoitti?
Hän sanoo jakeessa Ap. t. 14:22 -
"Monen ahdistuksen kautta meidän pitää menemän -
sisälle Jumalan valtakuntaan".
Saammeko kärsiä vainoa uskomme tähden? Kyllä, ja se näkyy tänäänkin.
Kristityt kärsivät nykyisin enemmän kuin ennen, ja tilanne vain pahenee.
Messias sanoi: "He vihasivat minua, joten he vihaavat teitäkin."
"He vainosivat minua, joten he vainoavat teitäkin."
Meidän tulee valmistautua tähän. Tästä Paavali tässä puhuu.
Me joudumme kärsimään thlipsiksesta, mutta on toinenkin tärkeä sana, -
jonka olen jo maininnut. Se on orgé, joka tarkoittaa vihaa, -
ja meillä on jakeessa 1. Tess. 5:9 lupaus, joka kuuluu: -
Jos olemme ottaneet evankeliumin vastaan, emme koskaan koe sitä.
Voit olla siitä aivan varma. Jumala lupaa sen.
Jakeen 1. Tess. 5:9 mukaan emme joudu kokemaan Jumalan vihaa, -
sillä Jumala sanoo seurakunnalle: -
"Sillä ei Jumala ole määrännyt meitä vihaan, vaan saamaan pelastuksen" -
eli Valtakunnan voiton.
Katsotaan, mitä jakeessa 2. Tess. 2:2 sanotaan.
"...ettette anna minkään [...] heti järkyttää itseänne, -
niin että menetätte mielenne maltin..." Hän käyttää sanaa noos, -
joka tarkoittaa oikeaa ja tarkkaa havaintoa jostakin.
Ja tuo havaintokyky, joka tällä seurakunnalla oli, tuli Paavalilta.
Hän opetti ja neuvoi heitä ja kertoi heille Jumalan ilmoituksen.
Siksi he ymmärsivät sen, -
mitä hän sanoi kärsimyksestä 1. tessalonikalaiskirjeen luvussa 5.
Se ei tule Jumalalta, vaan Jumalan vihollisilta.
Tiedämme, että uskovat ovat aina kärsineet uskonsa vuoksi.
Vainoja on aina ollut, mutta Messias opetti tästä -
käyttäen kolmea eri sanaa. Valvokaa, katsokaa, ottakaa vaari.
Hän kehotti meitä valvomaan kolmella eri kreikan sanalla, -
jotta me ymmärtäisimme, mitä tulee tapahtumaan.
Yksi asioista, jonka Hän sanoo, on, että uskovat kärsivät uskonsa vuoksi.
Eikö se lisäännykin päivä päivältä? Näetkö, että asuitpa missä tahansa, -
maailma muuttuu yhä vihamielisemmäksi -
Raamatun sanomaa ja Jumalan moraalisääntöjä kohtaan?
Joissakin maissa ei ole sallittua puhua totuutta seksuaalimoraalista, -
siitä, että Jumala loi avioliiton yhden miehen ja yhden naisen väliseksi, -
ja avioliitosta liittona. Se ei ole sallittua kaikkialla.
Sitä pidetään ahdasmielisenä. Ja jos sanoo, -
että Jumala loi ihmisen mieheksi ja naiseksi, he sanovat, -
että ei, vaan jokainen voi päättää oman sukupuolensa itse.
Kaikki tämä on kapinamieltä. Jumala on kaikkivaltias.
Hän on luonut jokaisen ihmisen, ja jo Raamatun alkulehdillä sanotaan, -
että Hän loi heidät mieheksi ja naiseksi.
Nykyisin ihmiset kuitenkin ovat näin kapinallisia.
He haluavat itse päättää, keitä he ovat. Ongelma on, että maailmassa, -
jossa elämme, yhä useammat sanovat haluavansa päättää itse, -
mikä on oikein ja mikä väärin sen sijaan, -
että alistuisivat Jumalan oikeamielisiin normeihin.
Yksi sanoista, joilla Jumalan valtakuntaa kuvataan, -
on vanhurskaus tai oikeamielisyys.
Jeshua opetti Matteuksen evankeliumin luvussa kuusi: -
"...etsikää ensin Jumalan valtakuntaa ja hänen vanhurskauttansa."
Jos siis etsimme Jumalan valtakuntaa, -
sitoudumme Hänen oikeamielisiin normeihinsa.
Nykyisin näemme, että maailma suhtautuu niihin vihamielisesti.
Tämä johtaa siihen, että vainoja on yhä enemmän.
Lista maista, jotka suhtautuvat erittäin vihamielisesti niihin, -
jotka uskovat Jumalan totuuteen ja hyväksyvät Hänen norminsa, kasvaa.
On maita, joissa Jeesuksen Kristuksen seuraajaksi tunnustautuminen -
ja Raamattuun uskominen voi johtaa siihen, -
että tulee pidätetyksi tai jopa kuolee uskonsa tähden.
Haluan sanoa sinulle, että yhä useammista maista tulee tuollaisia.
Siksi meidän pitää tietää, mikä meillä on edessä, -
ja siksi Paavali sanoo jakeessa 2 -
"...ettette anna minkään [...] heti järkyttää itseänne, -
niin että menetätte mielenne maltin, -
ettekä anna niiden itseänne peljästyttää..."
Emme siis saa järkyttyä tai unohtaa Paavalin opetuksia, -
vaan meidän tulee ymmärtää, että lopunaikoina meillä on vaikeaa.
Emme saa kääntää kurssiamme emmekä järkyttyä näistä asioista.
Jakeessa 2 luetellaan, mitä ne ovat: "minkään hengen ettekä sanan..."
Henki tarkoittaa hengellisiä ilmentymiä.
Tämä on tärkeä ymmärtää. Ilmestyskirjan luvussa 13 sanotaan, -
että antikristus eli väärä profeetta -
tulee tekemään paljon ihmeitä ja merkkejä.
Tulemme näkemään, että ne ovat valheellisia ja harhaanjohtavia.
2. tessalonikalaiskirjeen luvusta 2 näemme monia esimerkkejä siitä, -
että lopunajat tulevat olemaan kavaluuden aikaa.
Jos et tunne totuutta etkä ole valmistautunut siihen, mitä tapahtuu, -
tulet petkutetuksi. Yksi asioista, jotka Jeshua opetti, on tämä: -
"Kun Ihmisen Poika tulee, löytäneekö hän uskoa maan päältä?"
Eli löytääkö Hän sinut uskollisena? Valvotko tarkkanäköisesti tietäen, -
mitä tuleman pitää ja valmiina vastaamaan?
Näin todellinen uskova tekee.
Ymmärrämme, mitä niin Vanhan kuin Uuden testamentin profeetat -
ovat kertoneet ja opettaneet, ja siksi tiedämme, mitä odottaa.
Muista, että Messias kehotti meitä valvomaan monessa eri kohtaa.
Paavalikin sanoo, ettemme saa antaa minkään hengellisten tapahtumien, -
julistetun sanan tai kirjotuksen, jonka väitetään olevan häneltä, -
järkyttää itseämme tai suistaa meitä tasapainosta.
Päätämme tämän ensimmäisen jakson sarjastamme, -
joka käsittelee valmistautumista viimeisiin aikoihin, -
jakeen kaksi lopussa olevaan erittäin tärkeään toteamukseen.
Tätä ei ole aina käännetty kirjaimellisesti.
Kreikaksi tässä puhutaan Kristuksen päivästä.
Se on usein käännetty Herran päiväksi, joka tarkoittaa -
Jumalan vihan vuodatuksen päivää, mutta tässä ei puhuta siitä.
Jakeen kaksi lopussa puhutaan jostain muusta, Kristuksen päivästä.
Se koskee meitä uskovia, kun taas Herran päivä ei koske.
Jumala antaa käskyn, Messias tulee takaisin -
arkkienkeli Mikael puhaltaa pasuunaan, -
ja uskovat, olivatpa he elossa tai kuolleita, -
kootaan Hänen luokseen, kuten jakeessa yksi sanotaan, -
tiettyä tarkoitusta varten. Heidät tuodaan Jumalan valtakuntaan -
ennen Herran päivää ja ennen Jumalan vihan vuodatusta.
Ja se tapahtuma, jolloin meidät kootaan, on Messiaan päivä, -
ja puhumme siitä lisää ensi jaksossa. Siihen asti Shalom Israelista!
Suomennos: Anni Lähteenmäki